No nii, seitse sekundit on jäänud.
Adam Vinatieri püüab võita 47-jardise väravaüritusega.
Ta on valmis. Pall maas, lahtilöök.
Pall on teel, ja lendab sisse! Sisse!
Patriots tuli Super Bowli võitjaks!
Nimetage seda või saatuseks, aga New England Patriots on küll
jalgpallimaailma kõige uskumatum tšempion.
Lendab sisse!
New England Patriotsist saab 21. sajandi esimene dünastia.
Seda meeskonda tunnustatakse, uuritakse ja puuritakse
sama kaua, kui jalgpalli üldse mängitakse.
See mäng on nagu narkootikum.
Kaotusehirmu peatamiseks oled sa valmis kõike tegema.
Kõike.
Nüüd aga pommuudis.
New England tabati sobingult, mis on must plekk nende edul.
APLAUS PIRI-BRADYLE
Jalgpalliskandaal ei vaibu.
Tiim tegutses ja võitis piisavalt kaua, et kurikaelaks saada.
Ja ta kukkus jälle.
Kui nad Super Bowli kaotavad, siis ütlevad kõik:
„Nii juhtubki, kui oled sunnitud ausalt mängima.“
Touchdown!
Dünastia jätkub.
Ärge Tom Bradyt maha kandke.
Bill Belichick maalis oma „Mona Lisa“.
Aga kui on kaks ego ja isiksust ja saavutust, siis sellel tasemel
oli kokkupõrge paratamatu.
Tom Brady ja Bill Belichick pole ühel nõul.
Minu arust on see võitlus territooriumi üle.
On oodata asju, mis pole toredad.
Töötasime Billi heaks, aga mängisime Tomi heaks.
Lõpp lähenes.
Mina püüdsin kõike kuidagi koos hoida.
Kas olen Johnny Foxborough?
Ta pole rahul. Siis lahkutakse.
Dünastia lõpp.
Ma ei luba teistel midagi nii erilist lahjendada.
See on täiuslik.
Ei peagi midagi enamat olema.
Kuidas ajalugu tehakse?
Võites.
Mitte kaks korda, vaid üha uuesti võites.
Iga päev tuleb tegutseda ainult võidu peale mõeldes.
AARON HERNANDEZ SAI MÕRVASÜÜDISTUSE
Nautige seda. Te ei näe seda enam kunagi.
BOSTON, MASSACHUSETTS 21. JAANUAR 1994
Hästi, lähme poodiumi juurde.
Seal on Bob Kraft ja James Busch Orthwein.
Kuulame nende teadet.
Aitäh kõigile tulemast, olen väga tänulik.
Mul on nüüd suur rõõm tutvustada meest,
kellest saab New England Patriotsi uus omanik. Robert Kraft.
KOHALIK POISS TÄITIS LUBADUSE
Paljude arust on tobe ühele mängule nii palju raha kulutada.
Aga minu eesmärgiks on Uus-Inglismaale meistritiitel tuua.
Tervitage New England Patriotsi!
Meie kandis hoitakse pereväärtusi au sees.
Sel aastal võidame!
Traditsioone.
See on minu kodulinn ja see mäng
mõjutab kogukonna psüühikat ja sidusust.
Hr Kraft, kuidas läheb? - Hästi. Endal?
Hästi, aitäh. - Hoidke end.
Me näitame neile, mis? - Oleme seda oodanud.
Ma mäletan, et ütlesin endale meeskonna ostmise järel:
PATRIOTSI OMANIK
„Vau, nüüd läks pingeliseks.“
Sest Bostoni fännid on täielikud spordihullud.
Siia ei oodatud nii palju inimesi.
Aga tuleb põnev aasta. Kõik on äksi täis.
Uus-Inglismaal on kolm kindlat asja.
Surm, maksud ja Bostoni klubide fännamine.
Muidu ei arva keegi sinust midagi.
Jah, kullake!
See on Patriotsi kant! - Jah!
Kui Bostoni beebid luti kaotavad,
õpivadki nad karjuma.
Las käia!
Ja Patriotsi fännidel on põhjust karjuda.
Sest paljud ei teagi, et Patriots pole väga palju aastaid hea olnud.
Ja see sööt lendab täitsa mööda.
Patriotsi fännide pead hakkavad juba norgu vajuma.
Vana Patriotsi koht polnud isegi liigas.
Minu arust vähemalt.
Seda meenutades kõhus keerab, nii valus tunne on.
MIKS ME SIIN OLEME?
Mehed kaitsesse! Või saatke kisakoor mängima!
See valmistas pettumuse, aga me ei kaotanud lootust.
Sest meil oli Drew Bledsoe, üks parimaid mängujuhte.
Hea statistika Drew'lt hooajal,
mis pole New England Patriotsile sugugi hea olnud.
Bledsoe on parim! - Drew! Drew! Drew!
Ta oli meie poiss ja päästja.
Ta oli pikk ja nägus. Drew Bledsoe oli täispakett.
Mehed, kas need on McDonald'si Big Macid? - Jah, tulevane kuulsuste halli nägu.
Kas mina ka saaksin? - Ära loodagi.
Ei saa, pikk poiss. - Me võime...
Drew oli hea.
Ta käsi oli nagu kahur. Pall lendas sinna, kuhu vaja.
Bledsoe ja tema välgukäsi. Ta söötis, sealt tuleb värav.
Ma mõistsin, et tema kannab meid edasi.
KULDNE KAHUR
Ma pakkusin talle 100 miljoni dollarilist lepingut,
et temast saaks klubi nägu.
Mängujuhti hinnatakse
võitude arvu järgi, ja ma annan endast kõik,
et tänavu meistritiitel New Englandile tuua.
Me kõik loodame seda, aga kui tänavu ei õnnestu,
siis palun sind, Jumal, et juhtuks varsti.
Ma püüdsin fänne ergutada,
aga mõnikord tekib olukordi,
mis ei allu plaanidele.
USA! USA! USA!
Daamid ja härrad,
palun peame ühise vaikusehetke
11. septembri ohvrite mälestuseks.
Mütsid peast!
2001. aasta hooaja hakul
mõjutas 11. september kõiki rängalt.
Mina uskusin, et jalgpallil
on oluline roll terve riigi ravimisel.
Aitäh.
Uus-Inglismaa ja Bostoni elanikud vajasid rohkem lootust kui kunagi varem.
Ma lootsin sellele, et Drew toob kastanid tulest välja.
Jets juhib väheresultatiivses mängus New Englandi vastu 10 : 3.
Riigis on olnud emotsionaalne päev...
SEISAME ÜHTSELT
...Jalgpalliliiga mängude jätkudes.
New England Patriots sai mullu viis võitu ja 11 kaotust.
See klubi otsib meeleheitlikult edu.
Läki nüüd, võidu peale.
Teeme ära!
New Englandil tuleb jälle hooaeg, kus meeskonna edu
sõltub Drew Bledsoe paremast käest.
Drew! Drew! Drew!
Meeskonda kuuludes on meeskond sinust suurem.
Aga minu isiklik vastutus on olnud see, et tegija olla.
MÄNGUJUHT
Mina olin päästja. Mängujuht.
Mina olin terve klubi nägu.
Kõik need asjad, mis olid meeskonnas minu teha olnud.
Kobarasse!
Teeme nüüd värava. Kahe juures rünnakule.
Selles mängus olime Jetsi vastu kaotusseisus.
Aga ma mäletan, et mõtlesin: „Lahe, see on minu hetk.“
Olin parimas vormis, kui asjad olid pisut loppis,
mis oli teistele pingeolukorraks. Mina suutsin siis keskenduda.
Jah, seda on öelnud ka Jordan, Tiger,
kõik sellised.
Jah, mind võrreldakse pidevalt Jordani ja Tigeriga.
Jah, sama värk.
Läks!
Bledsoe. Murrab läbi.
Raske on selgitada, kui hirmus see oli.
Minu elus pole teist sellist aega olnud.
Tähendab, ühest küljest 9/11 negatiivsus.
Ja siis meie algrivistuse staarmängujuht.
Fännide lootus vajus saapasäärde.
See oli väga hirmus.
Teate, ta oli mulle poja eest.
Meeskond oli šokis, sest ta oli meeskonna nägu.
NURGAKAITSJA
Ta oli meie liider.
Ta oli saja miljoniline mängujuht.
Ja ta sai viga.
Bledsoe veeretati kanderaamil minema.
Kui Drew Bledsoe EMOsse toodi,
olin ma väga mures.
Üks tema arteritest oli osaliselt puruks.
Me nägime, et kopsuõõs täitub täielikult verega.
Ravi saamata oleks ta ilmselt surnud.
KIRURG
Teda haiglavoodis näha oli jõhker.
Mängujuht, keda me armastasime, ei tarvitsenud paraneda.
Ja see juhtus temaga meie heaks töötades,
seega tundsin ma ka tohutut vastutust tema perekonna ees.
Ma ei mäleta sellest suurt midagi, sest olin meeltesegaduses.
Teate küll, šokist.
Ma lihtsalt... Mäletan, et olin hetke omaette.
Ja ma hakkasin tönnima, sest tundsin ennast nii abituna.
Mis siis, kui midagi juhtub? Mis siis, kui, jah...
Ausalt öeldes oli see sürr tunne.
Vigastus oli pisut tõsisem, kui me arvasime
eile mängu vaadates. - Jah, Mike.
Ta tundis rinnas sellist survet, et ütles pereliikmetele,
et see oli suurim valu tema elus.
Kui ta haiglasse jõudis, tuli suurem kogus verd,
ehk isegi liiter, ta kopsust välja tõmmata.
Ärgates ei saanud ma aru, mis toimub,
aga vaatasin, et mul on toru rinnas.
Mäletan, et mõtlesin: „See pole hea.“
Aga mäletan, et mõtlesin: „No olgu.
Loodetavasti saab meeskond ka ilma minuta hakkama,
kuni ma tervena tagasi väljakule pääsen.“
Kui tundus, et hullemaks ei saa minna,
pärast kahte kaotust õnnetutes mängudes,
kaotasid nad oma mängujuhi.
Bledsoe kanti väljakult kanderaamiga minema.
Kes teab, kui tõsine vigastus tal on?
Kas Drew hooaeg on sellega läbi?
Veel mitte, aga asi ei paista hea.
Patriots kasutab nüüd 24-aastast Tom Bradyt,
kes esimest korda mängujuhina väljakule tuleb.
Kõigi pilgud on tema peal. Näis, kas saab hakkama.
MÄNGUJUHT
Mina olin varumängujuht.
Treener tuli ja ütles:
„Olgu, Drew on väljas. Tom, platsile.
Ole valmis minema.“
Ma tegin, mida suutsin, et valmis olla.
Ja ma suhtusin trenni nagu päris mängu.
Ma ei jätnud midagi juhuse hooleks.
Sest treener Belichick ootas minult tervet nädalat.
PEATREENER
Profijalgpallis ei saa keegi midagi niisama.
Kõige pärast tuleb vaeva näha
ja esineda sellisel tasemel, et austus välja teenida.
Me peame ennast iga nädal konkurentsis tõestama
üksteisele ja meeskonnakaaslastele.
Kõik olid väga rahutud.
Drew sai viga, sajamiljoniline mängujuht oli väljas.
Moraal oli põhjas.
Ja Tom pidas meeskonnale kõne.
RÜNDAJA
Ta ütles põhimõtteliselt: „Uskuge minusse.
Võtame ennast kokku. Mina rügan elu eest. Teie rügate elu eest.
Me saame hakkama.“
Aga tal pidi palju julgust olema, et midagi sellist öelda.
Sest usaldus tuleb välja teenida.
Millega ta selle välja teenis?
Kujutage ette, et ta ütles seda Willie McGinestile
ja Tedy Bruschile, kõigile veteranidele.
Tom kutsus meid kokku ja ma mäletan, et mõtlesin:
„Vaadake juntsut. Ta üritab.“
KAITSJA
Rünnak, punane tsoon. Seitsmekesi.
Kui keegi ütleb: „Oo jaa, me teadsime, et Tom toob meile võidu,“
siis ta ajab jama. No kuulge.
Ta polnud seni midagi teinud.
Täitsa võimatu. Uuesti. Kõik kobarasse ja uuesti, Brady.
Esimest trennist peale oli küsimus,
kas ta koondab mehi, kas mõistab rünnakut.
Ta ei teadnud mõnikord, mida teeb.
Raisk. No nii. Kaitse.
Kuulge, nüüd me võidame mängu.
Paneme end valmis, mees. Paneme end valmis.
Sel ajal oli kaitse meeskonnas kõige tähtsam.
Meie olime vundament.
Mäletan, et kutsusin kaitsjaid kokku:
„Kuulge, järgmisel nädalal me lihtsalt ei tohi punkte ära anda.
KAITSJA
Niipea, kui pall mängu läheb, peame esimesest hetkest
kellelgi hambad sisse sõitma.“
Kõik tuleb välja panna.
Ta tõmmati maha.
Just nii! - Peaaegu jäi peast ilma.
See on mehejutt! See on mehejutt!
Lõpetame selle jama ära.
Manning. Lõigati vahelt!
Otis Smith!
Smithil on jooksuruumi.
Smith jookseb lõpuni.
Touchdown New Englandile!
Kaitse oli sama nagu nädala eest, aga meil oli teine tunne.
Mõnikord aitab tragöödia kogukonda ühendada.
KAITSJA
Meeskonda ühendada.
Drew Bledsoe olukord oli küll hull,
aga see sundis kaitset ennast kokku võtma ja ühtselt mängima.
Kas Patriotsi kaitse avaldas muljet?
Nad olid väga emotsionaalsed. Algusest peale võis vahet märgata.
Nad on hoos. Nüüd tuleb rünnak tööle panna.
Las käia, rünnak!
Kui püüad mängujuhti arendada, on ta sul rihma otsas.
Ja ta peab teenima välja õiguse, et rihm lõdvemaks lasta.
Tom polnud veel selles punktis.
Ja meil polnud kavas jooksumängust loobuda.
Sööt. Antowain Smithil on jooksuruumi.
Smith mööda äärt!
Kümne jardi joonele!
Tom korraldas mängu nii, nagu vaja.
Ja mis kõige tähtsam, ta ei lasknud meeskonnal palli kaotada.
Sööt Smithile. Tal on vaba auk.
Touchdown, New England!
Tom Brady esimene mäng ja kohe ka esimene võit.
Me tegime neile tuupi.
Me ei teinud tuupi, sest ma olin osav mängujuht.
Me tegime neile tuupi, sest kaitse mängis hästi
ja suutsime palliga joosta.
Nemad ei nõudnud temalt liiga palju, tema endalt ka mitte,
sest ta polnud selline Tom.
Teate.
Ta polnud parim mängija Tom Brady.
Ta oli lihtsalt Tom.
1 AASTA VAREM 2000. AASTA LIIGA
Sel ajal ei ahhetanud keegi, kui ta särgi seljast võttis.
Üldse mitte.
Teda vaadates mõtlesid, et olgu.
Ta tuli meile tundmatu kollanokana.
Mäletan, et minu esmamulje oli, et ta on aeglane.
Ta nägi kohmakas välja, jooksis nagu kaelkirjakupoeg.
Tomi füüsis polnud silmapaistev.
KAITSJA
Me tulime Tomiga koos liigasse.
Me olime kollanokad, madalamad kui muru.
Me saime väga lähedasteks, sest tegime koos trenni
iga jumala päev, et teenida välja õigust seal olla.
2000. AASTA TREENINGLAAGER
Hea küll, võtke rivvi.
Las 11 läheb ka sinna.
Treeninglaagris ei pannud Tom palli palju mängu.
Ta oli neljanda järgu mängujuht.
Ja ma ütlen ausalt, et sel hetkel ma ei arvanud, et tal lootust on.
Olgu, Tom, nüüd sina. Las käia.
Ta oli nagu väike innukas kutsikas.
Ta oli esimesest hetkest peale väga optimistlik ja traksis.
Mõnikord lausa tüütult.
Me lõõpisime tema üle seepärast.
Need olid nagu ristsed.
Milliseid vempe te kutsikaga tegite?
Noh, FBI-ga on nii,
et kui nad pangaröövi kahtlustavad,
siis on neil eriline nähtamatu värv. Ja nad määrivad raha sellega kokku.
Seda pole enne näha, kui raha niskeks tõmbub.
Piisab higistest kätest.
Siis ei kao see enam ära.
Meil õnnestus seda FBI kraami saada ja me panime Tommy sokid seda täis.
Ta läks trenni, jalad higistasid.
Ja kui ta tagasi tuli, olid ta jalad mitu nädalat lillad.
Ma ei tea, kes seda tegi, ei ütle ka.
Meeskonnakaaslased aitasid mul suureks saada.
Ma läksin sinna jõnglasena ja nad võtsid mind meeskonda.
Meile tundus, et ta on kollanokk,
keda aasta aega retsida, siis on sellega ühel pool.
Ta polnud kunagi ohtlik.
Ma polnud tema pärast mures.
Noh, see on minu hotell, kus ma olen juba paar kuud elanud.
Patriots majutas kollanokki võrratus kohas nimega End Zone Motel.
See oli rekameeste öömaja.
See on minu kaunis vaade.
Näen rekat ja prügikasti.
Jah, väga lõbus on olnud.
Ma ei suutnud uskuda, et see on NFL.
Ma ihkasin sealt minema.
Ja kui ma kuulsin, et meeskonda pääsesin,
istusin seal ja mõtlesin, et pean nüüd elukoha leidma.
Siis koputati uksele. Seal oli Brady.
Ta tuli sisse, istus voodile ja ütles: „Tahtsin öelda, et sain meeskonda.“
Mina vastu: „Tõesti? Nii äge, mind võeti ka.“
Ja ta ütles, et ostis Ty Law'lt korteri.
„Kas sa tahaksid minu juures elada?“
Täkk on seal.
Täkk. Planeedi kõige karmim mees. Nagu Tyson ütleks.
Selle palee omanik.
Ma müüsin korteri Tomile, teades, et ta ei teeninud midagi.
Mõtlesin, et pean nooremaid kutte aitama.
Nad polnud veel läbi löönud, elasid näljapajukil.
Jätsin mööbli, madratsid ja kõik sisse.
Siin on meie vinge nurgake.
Ty Law oli varem seal elanud, kõik oli üles tuunitud.
Nagu MTV sarjast „Cribs“.
Ja parim koht on siin.
Keldrikorrus oli mul üles vuntsitud, telekas ja puha.
Siis polnud veel lameekraane, aga see nägi selline välja.
See suur telekas oli seina ääres, panin selle sobivalt paika.
Ütleme nii, et jätsin 150 tonni lauale.
Seepärast helistangi talle, kui siin lõpetame,
sest see on ikkagi 150 tonni.
Tom on mulle 150 000 dollarit võlgu.
Ta ajab pada!
Ty tegi mulle külma.
Ja siis seletab, et jätab kingituse.
Ty, ma maksin üle.
Ty on lahe vend, aga ei, ma ei teinud sinuga head kaupa. Ära seleta.
See on Tomi tuba.
See on armupesa.
Nali, ema. Ei ole.
Seal olen mina, löön ta kohe perseli.
Puhtalt püütud.
Panin ta puhtalt paika.
Tema tuli Michiganist, mina Purduest. Ülikoolis olime konkurendid.
Ja korterikaaslastena konkureerisime alati edasi.
Siis nägin ma esimest korda, kui pööraselt ta võita tahab.
Mäletan, et ükspäev ostis ta pandimajast vana Nintendo konsooli.
Me polnud suured mängurid,
aga oli üks mäng „Tecmo Bowl“.
Me mängisime seda totrat mängu terve nädalavahetuse.
Ja see, kes nädala lõpuks turniiri võitis, oli maja tšempion.
Kaotaja sai alati mingi trahvi.
Kui oli suvi,
pidi kaotaja nädalavahetuse nõusid pesema.
Ja kui oli talv,
pidi kaotaja alasti ümber maja jooksma.
Väljas on külm.
Kui ta kaotama hakkas,
lendas ta kiiresti nullist sajani.
Temast sai teistsugune inimene.
Valmis. Läks!
Ta ei tahtnud kaotada.
Touchdown.
Ta avastas, et kui vastu põrandat trampida, siis konsool taaskäivitus.
Kui ta nägi, et kaotama hakkab, ei leppinud ta sellega
ja lõi vastu põrandat, et mäng otsast algaks.
Seda juhtus ühe uuesti ja uuesti.
Meil olid seintes augud, sest ta võttis puldi
ja viskas selle täiest jõust vastu seina.
Ta oli nagu hullumeelne.
Ma olen tõesti äkiline.
Mulle ei meeldinud „Tecmo Bowlis“ kaotada. Ei meeldinud nooleviskes kaotada.
Üldse ei meeldinud kaotada. Ikka ei meeldi.
Kui mängin, siis võidu peale.
Jalgpallist rääkides
läks ta sellega tasemele, mida ma polnud varem näinud.
Ta oli ju varumängija varumehe varumängija.
Aga ta tahtis algkoosseisu.
Tom ütles mulle: „Kui minu hetk tuleb,
olen ma valmis.“
Brown püüdis väga hästi.
Ja New England jõudis 30 jardile.
14. OKTOOBER 2001
Chargers juhib 4. veerandajal Patriotsi vastu.
Drew Bledsoe ei tule päeva päästma.
Kõik sõltub Tom Brady paremast käest.
Brady sööt. Täiesti vaba! Touchdown!
New England sai hakkama.
Nad tulid lõpus jõuliselt välja.
Me nägime Tom Bradyt meie silme all suureks saamas,
Foxboros üle 60 000 pealtvaataja ees.
Tom Brady ja Patriots olid täna kuradi head.
Me kõik nägime teistsugust meeskonda ja suhtumist,
mida pole keegi siin juba ammu näinud.
Homme kujuneb sellest juba sihuke
Brady ja Bledsoe köievedu. Sellest räägitakse juba.
Miks sa mängujuhte teineteise vastu ässitad?
Tegelikult ei ässita.
Ässitad. Olen nõus. - Jah.
Sa provotseerisid. - Jah, just nii.
Bledsoe on algrivistuses.
Sa oled saatejuht. - Mis selles halba on?
Ma vastan küsimusele. - Ei, asi on nii.
Tunnista, et sa agiteerisid, sest see teeb reitingut. See on vastus.
See on vastus, Bob. Teist vastust pole.
Sest su süda ütleb, kui sa pole tõesti arust ära,
et Bledsoe on jälle mängujuht niipea, kui on valmis mängima.
Ja Tom Brady teab seda.
Jah. - Brady teab seda.
Ma arvan, et olen juba algrivistuses olnud, nii et...
Pärast seda mängu teadsime, et ta suudab.
Aga ta polnud siiski Drew.
Näed siis? Tüüpiline. - Ikka vanaviisi?
Tüüpiline Lawyer Milloy.
Mäletan, et mina, Tom ja Lawyer Milloy
läksime koos õhtust sööma ja Tom ütles:
„Hei.“ Lambist. „Ma ei anna seda tagasi.“
Nii ütleski: „Ma ei anna seda tagasi.“
Samal ajal mina ja Lawyer ütlesime:
„Olgu peale, noor täkk. Õige suhtumine.“
Hea küll, õige suhtumine, poisu. No hüva, selge see.
Sa poiss... Me vaatasime Lawyeriga teineteisele otsa ja ütlesime:
„Kurat. Kui Drew tagasi tuleb, maandub ta pingile.“
Omaette mõtlesime, et ära seleta, mees.
See oli siiski Drew' meeskond.
See on NFL, sõbrake.
Sa lähed tagasi pingile.
Tere päevast, mina olen dr Zarins, Patriotsi meeskonna arst.
Täna on see uudis, et me anname Drew'le mänguloa.
Ja ma tean, et see tekitab küsimusi.
Kui valmis mängima sa ise oled? Füüsiliselt? Vaimselt? Igati.
Ma igatsen sinna tagasi. Teate, ma... Ma tunnen, et olen terve.
Ma olen kollanokast saadik meeskonna algkoosseisus olnud.
Ja ma ootan, et olen jälle algkoosseisus.
Aitäh teile. Drew, suur tänu.
Ma tulin haiglast tagasi ja helistasin Belichickile:
„Kuule, ma sain loa. Olen valmis.“
Tema vastas: „Olgu, tule siia ja eks vaatame edasi.“
Ma arvasin, et mu mänguluba on suurem uudis, kui telefonis tundus.
See oli mu esimene vihje, et äkki ei lähegi nii,
et tulen tagasi ja olen jälle mängus.
Drew peab veel mitu sammu tegema,
et toibuda oma pikast vigastusest.
Ta oli seitse nädalat eemal
ja ta on samme astunud, aga neid on tal veel ees.
Ja me hindame tema edusamme jooksvalt.
Nii et praegu on Tom mängujuht?
Tom on enamik aega platsil, täpselt nagu siiani.
Pühapäeval Saint Louise vastu on Tom algrivistuses.
Kui Bill Belichick sedasi otsustas,
siis see üllatas ajakirjanikke.
Drew Bledsoe oli ju siiski mängujuhina klubi nägu.
Kõik ootasid, et ta tagasi tuleks.
Et ta saab oma töö tagasi, kohe, kui valmis on.
Kõik ootasid seda.
Seda otsust arutatakse veel nädalaid.
Arvate? - Ma usun küll.
Olgu nii.
Kirjutamata rusikareegel oli,
et vigastatud mängija ei kaota tööd.
Eriti Drew Bledsoe, Patriotsi algrivistuse mängujuht.
Kõik eeldasid, et ta saab tagasi tulles töö tagasi.
Drew polnud mitu nädalat mänginud.
Ja Tom oli väga mitu mängu väljakul olnud.
Tom oli sellel hetkel
meie kõige osavam rünnakukorraldaja.
Mida arvad sina treener Belichicki teatest?
Kas sa oled löödud, nördinud, või mis tunne on?
Järgmine küsimus.
Kas öeldi, mida on vaja,
et see olukord muutuks? - Ei.
Kas sa aimasid seda, Drew?
Ma ütlen lihtsalt nii, et ootan võimalust oma töö pärast konkureerida.
Hea küll, rohkem mul aega pole.
Aitäh, Drew. Ole tänatud. - Aitäh, Drew.
See oli ränk hetk.
Ma mäletan, et ütlesin Maurale:
„Nad jätavad Tomi mängu. Ma ei tea, mida teha. Kas lähen erru?
Kuradile need tüübid.“
Ma olin vihane.
Patriots võttis ta 21-aastaselt oma tiiva alla.
Ja ta aitas selle meeskonna ja klubi üles ehitada.
Kuni see üks vigastus kõike muutis.
Ma ei tea. Mõtlesin, et lojaalsust pole.
Kui Drew arstidelt loa sai, aga Bill teda tagasi ei võtnud...
oli mul paha tunne.
Ja minu arust koheldi Drew'd ebaõiglaselt.
Inimesed, kes on meile ustavaks jäänud, on pereliikmed.
Ja minu isa pidas Drew'd tõesti oma viiendaks pojaks.
Ja ma nägin, kuidas ta Drew' olukorra pärast piinles.
Minu isa võis vaid ette kujutada, kuidas see Drew'd seestpoolt näris,
ja ta oli Drew'sse nii väga kiindunud,
et see oli topeltraske.
Drew käis mu juures,
me vestlesime pikalt ja ma lubasin Billiga rääkida.
Me teadsime treeneritena, et tuleb keeruline vestlus.
Drew oli Kraftidega väga lähedane.
Drew pärast nad selle klubi päästsidki.
Tema peale lootsid mitte ainult fännid, klubi ja Kraftid.
MÄNGIJATE ASEPRESIDENT
Nad olid teinud suure investeeringu.
Roberti arust polnud see ainult mängijaotsus.
Ta väljendas oma pettumust, aga ütles lõpuks:
„Kuulge, kui te seda usute,
kui see peab nii olema, siis tuleb seda õigesti teha.“
Ma kohtusin pärast seda Drew'ga
ja ütlesin: „Kuule, Drew, ma võiksin käskida sind algkoosseisu panna.
Kui ta aga ei soovi seda teha, pole see sinu ega minu huvides.“
Ta võib kõik nässu keerata, siis ta aga vastutaks selle eest.
Me teadsime, et meie vastutame.
Ja mäletan, et ütlesin Billile: „Oleme ettevaatlikud.
Drew on klubile nii palju andnud,
ta on fännidele palju andnud, ta on nii paljudele lootust andnud.
Kui me seda õigesti ei tee, siis on see juba tuttav lugu.“
10 AASTAT VAREM CLEVELAND, OHIO
Nii et laske käia.
PEATREENER
Ma ise ei joo kohvi, nii et ma ei oska seda teha.
Enne seda, kui Bill Patriotsi tuli,
oli ta Cleveland Brownsi peatreener.
Siin pole mul midagi.
Me pole näidanud...
Temast oli saamas noor geniaalne treener,
kellel oli helge tulevik, aga tal oli hõõrumist,
sest Bill tahtis jätta kõrvale linna lootuse Bernie Kosari.
Siin on Bernie Kosar ja tema rünnak.
Bernie polnud lihtsalt mängujuht, vaid ikoon.
Ta oli Ohiost, seega kohalik mees, Browni nägu.
Bernie Kosar. Vaba mees. Touchdown!
BERNIE PALL
Tal oli väga hea karjäär,
ometi hakkas ta juba alla käima.
Kosar. Pikali. Ja Kosar lonkab.
Bernie murdis pahkluu.
Ja tagasi tulles polnud ta enam nii liikuv nagu varem.
See oli inetu.
Bill otsustas, et Browns liigub ainult siis edasi,
kui Bernie kaasa ei löö.
See oli valus otsus, aga olen sada protsenti nõus...
BROWNSI OMANIK
...Billi ja tema töötajatega, et me vajame uut suunda.
Ma usun, et põhjuseks oli tema füüsiliste oskuste kahanemine.
Ma olin siis Clevelandi töötaja.
Ja me teadsime, et see on õige otsus,
aga meil polnud probleemile head lahendust.
Nüüd tuleb kahelda Bill Belichicki otsuses Bernie Kosar välja arvata.
Todd Philcox kaotas esimest korda algkoosseisus olles neli korda palli.
BERNIE VALLANDATI
Meil polnud tippvormis NFL-i mängujuhti
ja Bill sai selle eest pähe.
Ta on kohutav. Mul oli hooajapilet, aga ei käinud ühtegi mängu vaatamas.
Ma olen šokis. Belichick peaks kinga saama.
Ma olin löödud. Ma ei tea, mis Belichickil ja Modellil arus on.
Clevelandi lipud on pooles mastis.
BERNIE, ME ARMASTAME SIND
Inimesed käisid meelt avaldamas.
Billi ja Brownsi käidi ähvardamas.
Bill pidi oma elurajooni juurde politseipatrulli kutsuma.
See oli talle raske, ta perele veel raskem.
Ma ei loe lehti ega kuula raadiot,
ei vaata ka telekat.
Ma muretsen Billi kui oma mehe pärast, tema tööle keskendumata.
Me näeme vaeva, et lapsed survet ei tunneks.
Aga see on raskem, sest nad käivad koolis,
sõidavad bussiga, kuulevad igasuguseid asju.
Sama hästi võiks kogukonnale noa selga lüüa
ja seda väänata.
See mees ei saa ennast kuskile peita.
Me otsime ta üles ja piiname teda surmatunnini.
Clevelandi elanikud võtsid seda isiklikult.
Ja kui Art kaks aastat hiljem teatas,
et meeskond kolib minema, toimus plahvatus.
Kolm, kaks, üks...
See oli sünge päev Art Modellile,
sest Modelli ja treener Bill Belichicki kujud poodi üles.
Fännid said oma vaenulikkuse valla päästa.
Bill peab minema! Bill peab minema!
Olukord oli pingeline.
Ja Belichick vallandati viimaks.
6 AASTAT HILJEM FOXBORO, MASSACHUSETTS
Drew Bledsoe sai arstidelt loa pühapäeval mängida,
aga peatreener Bill Belichick ei andnud Bledsoele mänguluba.
Bledsoe asendaja Tom Brady juhtimisel on Patriots
viis mängu võitnud ja kaks kaotanud, Tom jääbki New Englandi algkoosseisu.
Drew Bledsoe otsus tuletas meile Bernie Kosari lugu meelde.
Bill ei kahelnud oma otsuses üldse,
aga ta teadis, kui habras seis on.
Olgu.
Treenerid teadsid, et kui me ei võida,
siis saab meie karjäär Patriotsis läbi.
Patriotsi kaotus on tõeline üllatus.
Aga veelgi üllatavam on see, kuidas nad seda tegid.
Ilma Drew Bledsoeta.
Drew Bledsoe on tagasi mängijate nimekirjas,
aga algkoosseisu mängujuht on ikka Tom Brady.
Drew! Drew! Drew!
DREW, SA OLED IKKA PARIM!
Miks te mind filmite?
Sest sa oled päris hea mängujuht.
Aitäh.
Mu enda arust ka, aga tahan jälle väljakule saada.
Kui ta otsustas valida selle poisu Tom Brady,
siis see näitas meile, kui julge mees Bill Belichick on.
Ta ei olnud Clevelandis üldse edukas.
Eelmisel hooajal New Englandis oli viis võitu ja 11 kaotust.
Ei saanud öelda, et ta liigutab mägesid.
Ta polnud treener, keda kõik mängijad austasid.
Tal polnud ruumi vigu teha.
Jalgpalliliigas pole sul tegelikult midagi muud
peale oma nime ja maine. Ka see tuleb välja teenida.
See tuleb etapiviisi, aga eks meie kõigiga on nii.
Täna peab Tom Brady tippvormis olema.
Vaheltlõige!
Ta viskas palli otse kaitsja sülle.
Kurat võtaks!
Ma ei näinud kedagi seal püüdmas.
Tom Brady üritas tarbetult võimalust tekitada.
Noorel mängujuhil on veel palju õppida.
Brady tuleb söötma.
Jälle lõigati vahelt!
Seda mängu vaadates ma tundsin, et Bill vedas meid alt.
Kõik irisesid minuga, et kui halva otsuse ma tegin,
sest ma ei pannud Drew Bledsoed algkoosseisu.
Nad ütlesid, et olen hull. „Milline viga.“
Lõppseis on St. Louis - New England 24 : 17.
New England Patriots on võitude ja kaotustega viigis.
Mina ja Bill olime surve all.
Ja otsused, mida ma tegema pidime,
otsustasid New Englandi jalgpalli tuleviku
järgmiseks 20 aastaks.
Tõlkinud Janno Buschmann